C 321/32
HU
Az Európai Unió Hivatalos Lapja
2023.9.11.
— a Spanyol Királyság – Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villa­ seca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manza­ nilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños és Villafranca de los Barros agglomerációkat illetően – nem teljesítette a 91/271/EGK irányelv I. mellékletének D. szakaszával összefüggésben értelmezett 15. cikkéből eredő kötelezettségeit;
2) kötelezze a Spanyol Királyságot a költségek viselésére.
Jogalapok és fontosabb érvek Keresetében a Bizottság négy, a 2013. december 17-i 2013/64/EU tanácsi irányelvvel (2) módosított, a települési szennyvíz kezeléséről szóló, 1991. május 21-i 91/271/EGK tanácsi irányelv megsértésére alapított kötelezettségszegési jogalapra hivatkozik.
Első kötelezettségszegési jogalapjával a Bizottság azt kifogásolja, hogy a Spanyol Királyság – mivel nem fogadta el a kanári szigeteki Acorán, Adeje-Arona, Añaza, Candelaria-Casco, Candelaria-Punta Larga, Golf del Sur, Guía de Isora Litoral, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Puerto de Santiago-Playa la Arena, San Isidro-Litoral, Sueño Azul és Valle de la Orotava, valamint az andalúziai Medio-Andarax agglomerációk települési szennyvizének összegyűjtéséhez szükséges intézkedéseket – nem teljesítette a 91/271/EGK irányelv 3. cikkéből eredő kötelezettségeit.
A Kanári-szigetek 12 agglomerációjával kapcsolatban a Bizottság lényegében azzal érvel, hogy ezek az agglomerációk egyedi rendszereket használnak anélkül, hogy megfelelnének a 91/271/EGK irányelv 3. cikke (1) bekezdésének harmadik albekezdésében foglalt feltételeknek, amely rendelkezés a gyűjtőrendszer szabálya alóli e kivételt két kumulatív feltétel teljesítésétől teszi függővé.
Egyrészt a hatóságoknak esetről esetre igazolniuk kell, hogy a gyűjtőrendszer létrehozása nem indokolt, akár azért, mert nem járna környezeti előnyökkel, akár azért, mert aránytalanul nagy költségekkel járna.
Másrészt az egyedi rendszernek vagy az alkalmazott más rendszernek azonos szintű környezetvédelmet kell biztosítania.
Az Andalúziában található Medio Andarax agglomerációt illetően a Bizottság azt állítja, hogy ez az agglomeráció nem rendelkezik az összes szennyvizét összegyűjtő rendszerrel.
Második kötelezettségszegési jogalapjával a Bizottság azt állítja, hogy a Spanyol Királyság – mivel nem fogadta el az Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Candelaria-Casco, Candelaria-Punta Larga, Consuegra, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Martos, Medio-Andarax, Posadas, Puerto de Santiago-Playa la Arena, Quintanar de la Orden, Rambla (La)-Montalbán, San Isidro-Litoral, San Roque, Santoña, Sueño Azul, Torredonjimeno, Trebujena, Trujillo, Valle de la Orotava, Venta de Baños és Villanueva del Río-Alcolea del Río agglomerációk települési szennyvizének kezeléséhez szükséges intézkedéseket – nem teljesítette a 91/271/EGK irányelv 4. cikkének (1) és (3) bekezdéséből eredő kötelezettségeit.
A 91/271/EGK irányelv 4. cikkének (1) bekezdése értelmében a tagállamok biztosítják, hogy a gyűjtőrendszerekbe vezetett települési szennyvizet vízbe történő kibocsátás előtt másodlagos kezelésnek vagy ezzel egyenértékű kezelésnek vessék alá.
Ugyanezen rendelkezés (3) bekezdése előírja, hogy a szennyvíztisztító telepekről kibocsátott víznek ki kell elégítenie a 91/271/EGK irányelv I. melléklete B. szakaszának követelményeit.
A Bizottság úgy véli, hogy e kötelezettségeket az előző bekezdésben említett agglomerációkban nem teljesítik, vagy azért, mert a szennyvizet nem ugyanezen irányelv 3. cikkének megfelelően gyűjtik össze, és ezért az nem is kezelhető, vagy mert az összegyűjtött szennyvizet nem vetik alá teljes egészében a 91/271/EGK irányelv 4. cikkében előírt szintű kezelésnek, és a kibocsátott víz sem felel meg az irányelv I. melléklete B. szakaszában – ugyanezen 4. cikk (3) bekezdése értelmében – előírt követelményeknek.